stanford-oval/wikipedia huggingface dataset:
หลวงพ่อพุทธรังสี
ประวัติ

หลวงพ่อพุทธรังสี เดิมเป็นพระพุทธรูปปูนปั้น ประดิษฐานในอุโบสถวัดพระยืนพุทธบาทยุคล สันนิษฐานว่าองค์พระสร้างโดยพระบรมราชโองการของพระมหาธรรมราชาที่ 1 (พระเจ้าลิไทย) พระมหากษัตริย์แห่งกรุงสุโขทัย ซึ่งพระองค์ได้ทรงพระกรุณาโปรดเกล้าฯ พระราชทานมาประดิษฐาน ณ มณฑปรอยพระพุทธบาท ต่อมาในสมัยอยุธยา ไทยเกิดการสงครามกับพม่า ชาวบ้านจึงได้พอกปูนไว้อารักขาภัย
ผ่านมาในสมัยรัตนโกสินทร์ กาลเวลาผ่านมากว่า 500 ปี กลืนกินความทรงจำของชาวบ้านจนไม่มีผู้ใดรู้ว่าเป็นพระพุทธรูปปูนปั้นหุ้มโลหะสำริดอยู่ข้างใน จนวันหนึ่ง ผู้ปฏิบัติธรรมซึ่งเข้ามาสวดมนต์ในอุโบสถ ได้เห็นองค์พระปูนปั้นเปล่งพระรัศมีออกจากพระนลาฏ (หน้าผาก) และพระเกศเป็นฉัพพรรณรังสีให้ผู้ปฏิบัติธรรมได้เห็น วัดจึงได้กะเทาะปูนออก จึงได้เห็นเป็นพระพุทธรูปสำริดสุกปลั่ง มีพุทธลักษณะสวยงาม ต่อมา พระยากัลยาวัฒนวิศิษฐ์ ผู้เคยดำรงตำแหน่งสมุหเทศาภิบาล มณฑลพายัพ (ท่านมีรกรากอยู่ที่เมืองลับแล) ได้ตั้งชื่อพระพุทธรูปองค์นี้ว่า "หลวงพ่อพุทธรังสี" และทางวัดจึงได้อัญเชิญพระพุทธรูปองค์นี้ไปประดิษฐานเป็นพระพุทธรูปประธานในอาคารอุโบสถที่สร้างขึ้นใหม่ ประดิษฐานเป็นที่สักการะของประชาชนมาจนปัจจุบัน โดยจะมีงานเทศกาลนมัสการหลวงพ่อพระพุทธรังสีเป็นงานใหญ่ประจำปี ระหว่างวันขึ้น 8 ค่ำ ถึง 15 ค่ำ เดือน 3 ทุกปี สืบมา
ดูเพิ่ม

วัดพระยืนพุทธบาทยุคล
แหล่งข้อมูลอื่น

วัดพระยืนพุทธบาทยุคล โดยประสิทธิ์ ชัยเนตร. เรียกข้อมูลเมื่อ 25-4-52 เก็บถาวร 2009-05-11 ที่ เวย์แบ็กแมชชีน
| ด ค ก9 พระพุทธรูปโบราณศักดิ์สิทธิ์แห่งเมืองอุตรดิตถ์ |
| --- | --- |
 หลวงพ่อเพ็ชร (วัดท่าถนน)  พระฝางทรงเครื่อง (จำลอง) (วัดพระฝางสวางคบุรีมุนีนาถ)   หลวงพ่อพุทธรังสี (วัดพระยืนพุทธบาทยุคล)  หลวงพ่อสุโขสัมฤทธิ์ (วัดคุ้งตะเภา)  หลวงพ่อเชียงแสน (วัดธรรมาธิปไตย)   หลวงพ่อพุทธโคดม (วัดยางโทน)  หลวงพ่อสัมฤทธิ์ (วัดหมอนไม้)  หลวงพ่อโต  (วัดหน้าพระธาตุ)  หลวงพ่ออู่ทอง (ทองคำ) (วัดดงสระแก้ว)
เจ้าจอมมารดาเพ็ง ในรัชกาลที่ 4

| เจ้าจอมมารดาเพ็ง |
| --- | --- |
เจ้าจอมมารดาเพ็งในปี พ.ศ. 2404
เกิด: พ.ศ. 2386
เสียชีวิต: 28 กันยายน พ.ศ. 2432 (46 ปี) โรงพยาบาลศิริราช เมืองธนบุรี
คู่สมรส: พระบาทสมเด็จพระจอมเกล้าเจ้าอยู่หัว
บุตร: พระเจ้าบรมวงศ์เธอ พระองค์เจ้านงคราญอุดมดี
บิดามารดา: หลวงราชภัตการ (จีนเอ็ง) (บิดา)
เจ้าจอมมารดาเพ็ง (พ.ศ. 2386 — 28 กันยายน พ.ศ. 2432) หรือสมญาในการแสดงว่า หุ่นเมขลา เป็นนางละครและพระสนมเชื้อสายจีนในพระบาทสมเด็จพระจอมเกล้าเจ้าอยู่หัว ประสูติการพระราชธิดาหนึ่งพระองค์คือพระเจ้าบรมวงศ์เธอ พระองค์เจ้านงคราญอุดมดี
ประวัติ

เจ้าจอมมารดาเพ็ง หรือสะกดว่า เพง มีนามเดิมว่า หุ่น  เกิดในปี พ.ศ. 2386 เป็นธิดาของหลวงราชภัตการ (จีนเอ็ง) เจ้ากรมเกาหลาจีน ครั้นเมื่อจำเริญวัยขึ้นก็ได้ถวายตัวเข้าเป็นนางละครในพระบาทสมเด็จพระจอมเกล้าเจ้าอยู่หัว จนมีชื่อเสียงในบทเมขลา ชาววังจึงให้สมญาเธอว่า "หุ่นเมขลา" (ในพระราชหัตถเลขาของพระบาทสมเด็จพระจอมเกล้าเจ้าอยู่หัวเขียนว่า หุ่น เมฆขลา) ครั้นถวายตัวเป็นพระสนมแล้วจึงเปลี่ยนนามเป็น เพ็ง พระบาทสมเด็จพระจอมเกล้าเจ้าอยู่หัวทรงตรัสเรียกเจ้าจอมมารดาเพ็งว่า "เมขลา" หรือ "เพ็งเมขลา"
เจ้าจอมมารดาเพ็งสนองพระเดชพระคุณประสูติการพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้านงคราญอุดมดี (12 กรกฎาคม พ.ศ. 2405 — 20 พฤศจิกายน พ.ศ. 2471) พระเจ้าราชวรวงศ์เธอ พระองค์เจ้าปัทมราช ทรงทำนุบำรุง และประทานมรดกให้เมื่อสิ้นพระชนม์
เจ้าจอมมารดาเพ็งถึงแก่อนิจกรรมด้วยโรคฝีที่สีข้างที่โรงพยาบาลศิริราช เมื่อวันที่ 28 กันยายน พ.ศ. 2432 สิริอายุ 46 ปี
อำเภอปะทิว

| อำเภอปะทิว |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Pathio
คำขวัญ: ประตูทักษิณ ถิ่นค่างแว่น แดนหาดทรายงาม ลือนามปะการัง ชื่อดังเขาเจดีย์
แผนที่จังหวัดชุมพร เน้นอำเภอปะทิว
พิกัด: 10°42′30″N 99°19′6″E﻿ / ﻿10.70833°N 99.31833°E﻿ / 10.70833; 99.31833
ประเทศ:  ไทย
จังหวัด: ชุมพร
พื้นที่
 • ทั้งหมด: 596.0 ตร.กม. (230.1 ตร.ไมล์)
ประชากร (2564)
 • ทั้งหมด: 47,315 คน
 • ความหนาแน่น: 79.39 คน/ตร.กม. (205.6 คน/ตร.ไมล์)
รหัสไปรษณีย์ : 86160, 86210 (เฉพาะตำบลเขาไชยราช ปากคลอง และดอนยาง), 86230 (เฉพาะตำบลสะพลี)
รหัสภูมิศาสตร์: 8603
ที่ตั้งที่ว่าการ: ที่ว่าการอำเภอปะทิว หมู่ที่ 7 ตำบลบางสน อำเภอปะทิว จังหวัดชุมพร 86160
 ส่วนหนึ่งของสารานุกรมประเทศไทย
ปะทิว เป็นอำเภอหนึ่งของจังหวัดชุมพร
ที่ตั้งและอาณาเขต

อำเภอปะทิวตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอบางสะพานน้อย (จังหวัดประจวบคีรีขันธ์)
ทิศตะวันออก ติดต่อกับอ่าวไทย
ทิศใต้ ติดต่อกับอำเภอเมืองชุมพร
ทิศตะวันตก ติดต่อกับอำเภอท่าแซะ
ประวัติ

อำเภอปะทิว เป็นเมืองขนาดเล็กที่กล่าวถึงมาตั้งแต่สมัยกรุงศรีอยุธยา ซึ่ง เมืองอุทุมพร (ชุมพร) เป็นส่วนหนึ่งของอาณาจักรนครศรีธรรมราช เมืองปะทิว แต่เดิมจะเป็นทางผ่านไปทำมาหากินของคนเมืองจากตะวันตกซึ่งเป็น พื้นที่สูงไปทางตะวันออกสู่ทะเล ที่เรียกว่า ปากทิว หรือ ปะทิว มีแหล่งชุมชนอยู่ที่ ดอนตาเถร ดอนยายชี ดอนตะเคียน บ้านหัวนอน และบ้านเกาะชะอม
ทางราชการประกาศเปลี่ยนแปลงการปกครองมาเป็นรูปแบบ มณฑลเทศาภิบาล ในปี พ.ศ. 2439 ได้ยุบเมืองปะทิว เป็น "อำเภอปะทิว" และได้มีแต่งตั้ง หลวงพรมสุภา จินดาพรหม (ทรัพย์ จินดาพรหม) ซึ่งดำรงตำแหน่งตุลาการเมืองชุมพร มาดำรงตำแหน่ง นายอำเภอปะทิวคนแรก (ร.ศ.115) มีศาลาว่าการตั้งอยู่ที่บ้านท่าเสม็ด ตำบลดอนยาง (ปัจจุบันคือหมู่ที่ 9 ตำบลปากคลอง)
สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ได้เสร็จออกตรวจราชการภาคใต้ เมื่อปี พ.ศ. 2445 กรมการอำเภอสร้างพลับพลาที่ประทับบริเวณ บ้านหน้าค่าย และมีแนวความคิดที่จะย้ายศาลาว่าการไปอยู่ที่บ้านท่ากรวด หมู่ที่ 7 ตำบลบางสน
เกิดพายุพัดใหญ่ที่จังหวัดชุมพร เมื่อปี พ.ศ. 2472 ทำให้ที่ว่าการอำเภอปะทิวที่บ้าน ท่ากรวดถูกพัดพังเสียหาย จึงได้ย้ายไปทำงานที่โรงเรียนประชาบาลบ้านบางสน 1 (พิพิธราษฎร์บำรุง) และสร้างที่ว่าการอำเภอปะทิวหลังใหม่ขึ้นที่บ้านดอนตาเถร หมู่ที่ 14 (ปัจจุบันคือหมู่ที่ 3 ตำบลบางสน) สร้างแล้วเสร็จในปี พ.ศ. 2473 ทำพิธีเปิดในวันที่ 4 มิถุนายน พ.ศ. 2473
ได้เกิดพายุไต้ฝุ่นเกย์ (พ.ศ. 2532)ซึ่งเป็นพายุไต้ฝุ่น เมื่อวันเสาร์ที่ 4 พฤศจิกายน พ.ศ. 2532 เป็นไต้ฝุ่นระดับ 3 ตามมาตราเฮอริเคนแซฟเฟอร์–ซิมป์สัน เคลื่อนที่ด้วยความเร็ว 185 กิโลเมตรต่อชั่วโมง(ค่าลมพัดต่อเนื่องเฉลี่ย1-นาที) พัดเข้าชายฝั่งอำเภอปะทิว ก่อให้เกิดความเสียหายทั่ว รวมถึงที่ว่าการอำเภอปะทิวจึงได้สร้างที่ว่าการอำเภอปะทิว หลังใหม่ขึ้นแทน เมื่อปลายปี พ.ศ. 2532
ได้มีการก่อสร้างอาคารที่ว่าการอำเภอหลังใหม่ขึ้น เมื่อปี พ.ศ. 2559 และทำพิธีเปิด เมื่อวันศุกร์ที่ 5 พฤษภาคม พ.ศ. 2559 เนื่องในโอกาสการก่อตั้งอำเภอปะทิว ครบ 120 ปี
วันที่ 15 ตุลาคม 2483 ยกฐานะตำบลท่าแซะ ตำบลนากระตาม ตำบลคุริง ตำบลท่าข้าม ตำบลรับร่อ ตำบลสลุย และตำบลตะเงาะ กิ่งอำเภอท่าแซะ อำเภอปะทิว ขึ้นเป็น อำเภอท่าแซะ
วันที่ 10 มิถุนายน 2490 ตั้งตำบลชุมโค แยกออกจากตำบลปะทิว
วันที่ 4 กรกฎาคม 2493 ตั้งตำบลทะเลทรัพย์ แยกออกจากตำบลบางสน
วันที่ 20 กันยายน 2499 จัดตั้งสุขาภิบาลปะทิว ในท้องที่บางส่วนของตำบลบางสน และตำบลทะเลทรัพย์
วันที่ 7 มีนาคม 2515 จัดตั้งสุขาภิบาลมาบอำมฤต ในท้องที่บางส่วนของตำบลดอนยาง
วันที่ 22 เมษายน 2535 จัดตั้งสุขาภิบาลสะพลี ในท้องที่บางส่วนของตำบลสะพลี
วันที่ 15 มกราคม 2536 ตั้งตำบลเขาไชยราช แยกออกจากตำบลดอนยาง
วันที่ 11 สิงหาคม 2536 เปลี่ยนแปลงเขตสุขาภิบาลมาบอำมฤต เพื่อความเหมาะสมในการบริหารกิจการและการทำนุบำรุงท้องถิ่นให้เจริญก้าวหน้ายิ่งขึ้น
วันที่ 25 พฤษภาคม 2542 ยกฐานะจากสุขาภิบาลปะทิว สุขาภิบาลมาบอำมฤต และสุขาภิบาลสะพลี เป็นเทศบาลตำบลปะทิว เทศบาลตำบลมาบอำมฤต และเทศบาลตำบลสะพลี ตามลำดับ
การแบ่งเขตการปกครอง > การปกครองส่วนภูมิภาค

อำเภอปะทิวแบ่งเขตการปกครองย่อยออกเป็น 7 ตำบล 70 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | บางสน | Bang Son | 8 | 4,413 |    |
| 2. | ทะเลทรัพย์ | Thale Sap | 8 | 5,202 |    |
| 3. | สะพลี | Saphli | 11 | 8,181 |    |
| 4. | ชุมโค | Chum Kho | 14 | 10,356 |    |
| 5. | ดอนยาง | Don Yang | 16 | 9,726 |    |
| 6. | ปากคลอง | Pak Khlong | 7 | 4,411 |    |
| 7. | เขาไชยราช | Khao Chai Rat | 11 | 4,885 |    |
การแบ่งเขตการปกครอง > การปกครองส่วนท้องถิ่น

ท้องที่อำเภอปะทิวประกอบด้วยองค์กรปกครองส่วนท้องถิ่น 10 แห่ง ได้แก่
เทศบาลตำบลปะทิว ครอบคลุมพื้นที่บางส่วนของตำบลบางสน และบางส่วนของตำบลทะเลทรัพย์
เทศบาลตำบลมาบอำมฤต ครอบคลุมพื้นที่บางส่วนของตำบลดอนยาง
เทศบาลตำบลสะพลี ครอบคลุมพื้นที่บางส่วนของตำบลสะพลี
เทศบาลตำบลทะเลทรัพย์ ครอบคลุมพื้นที่ตำบลทะเลทรัพย์ (นอกเขตเทศบาลตำบลปะทิว)
เทศบาลตำบลชุมโค ครอบคลุมพื้นที่ตำบลชุมโคทั้งตำบล
เทศบาลตำบลบางสน ครอบคลุมพื้นที่ตำบลบางสน (นอกเขตเทศบาลตำบลปะทิว)
องค์การบริหารส่วนตำบลสะพลี ครอบคลุมพื้นที่ตำบลสะพลี (นอกเขตเทศบาลตำบลสะพลี)
องค์การบริหารส่วนตำบลดอนยาง ครอบคลุมพื้นที่ตำบลดอนยาง (นอกเขตเทศบาลตำบลมาบอำมฤต)
องค์การบริหารส่วนตำบลปากคลอง ครอบคลุมพื้นที่ตำบลปากคลองทั้งตำบล
องค์การบริหารส่วนตำบลเขาไชยราช ครอบคลุมพื้นที่ตำบลเขาไชยราชทั้งตำบล
เจ้าหญิงชิกาโกะ คาซุโนะมิยะ

| เจ้าหญิงชิกาโกะ |
| --- | --- |

มิไดโดโกโระ
ก่อนหน้า: เท็นโชอิง
ถัดไป: อิชิโจ มิคาโกะ
ประสูติ: 3 กรกฎาคม ค.ศ. 1846(1846-07-03)   เกียวโต โชกุนโทกูงาวะ
สวรรคต: 2 กันยายน ค.ศ. 1877(1877-09-02) (31 ปี)   ฮาโกเนะ, จักรวรรดิญี่ปุ่น
พระสวามี: โทกูงาวะ อิเอโมจิ
ราชวงศ์: ราชวงศ์ญี่ปุ่น
พระราชบิดา: จักรพรรดินินโก
พระราชมารดา: สึเนโกะ ฮาชิโมโตะ
เจ้าหญิงจิคาโกะ คาซุโนะมิยะ (ญี่ปุ่น: 和宮 親子内親王; โรมาจิ: Kazu-no-miya Chikako naishinnō; 3 กรกฎาคม ค.ศ. 1846 - ค.ศ. 1877) หรือ เจ้าหญิงเซกันอิง (ญี่ปุ่น: 静寛院宮; โรมาจิ: Seikan'in-no-miya) ทรงเป็นพระราชธิดาในพระจักรพรรดินินโก พระขนิษฐาในพระจักรพรรดิโคเม พระปิตุจฉาในพระจักรพรรดิเมจิ และทรงเป็นภริยาของโชกุน โทกูงาวะ อิเอโมจิ (ญี่ปุ่น: 徳川慶茂; โรมาจิ: Tokugawa Iemochi) โชกุนลำดับที่ 14 แห่ง รัฐบาลโชกุนโทกูงาวะ
เจ้าหญิงคาซุประสูติเมื่อค.ศ. 1846 ที่นครหลวงเกียวโต ทรงเป็นพระธิดาของพระจักรพรรดินินโก กับพระสนมคือนางฮาชิโมโตะ สึเนโกะ (ญี่ปุ่น: 橋本経子; โรมาจิ: Hashimoto Tsuneko) พระบิดาคือพระจักรพรรดินินโกเสด็จสวรรคตก่อนที่เจ้าหญิงจิคาโกะจะประสูติเพียงหนึ่งเดือน หลังจากที่ให้กำเนิดเจ้าหญิงจิคาโกะแล้วพระสนมฮาชิโมโตะ สึเนโกะ พระมารดาจึงได้ปลงผมบวชเป็นชีได้รับชื่อว่า คังเงียว-อิง (ญี่ปุ่น: 観行院; โรมาจิ: Kangyō-in) เมื่อเจ้าหญิงมีพระชนมายุได้ห้าวัน พระเชษฐาคือพระจักรพรรดิโคเมโปรดฯให้เจ้าหญิงขึ้นทรงกรม พระนามกรมว่า คาซูโนะมิยะ (ญี่ปุ่น: 和宮; โรมาจิ: Kazu-no-miya) ในค.ศ. 1851 เมื่อพระชนมายุได้ห้าพรรษา เจ้าหญิงคาซูโนะมิยะทรงได้รับการหมั้นหมายกับเจ้าชายอาริซูกาวะ ทารูฮิโตะ (ญี่ปุ่น: 有栖川宮熾仁親王; โรมาจิ: Arisugawa Taruhito-shinnō)
สมัยการฟื้นฟูเมจิ

หลังจากที่โชกุนอิเอโมจิถึงแก่กรรมโดยที่ไม่มีทายาทสืบทอดตำแหน่งโชกุน ทั้งพระนางเซกันอิงและนางเท็นโชอิงและต่างต้องการให้ตำแหน่งโชกุนตกเป็นของโทกูงาวะ คาเมโนซูเกะ (ญี่ปุ่น: 徳川亀之助; โรมาจิ: Tokugawa Kamenosuke) ซึ่งมีอายุเพียงสามปีตามคำสั่งเสียของโชกุนอิเอโมจิ แต่รัฐบาลโชกุนมีความเห็นว่าในภาวะวิกฤตการณ์ทางการเมืองไม่ควรที่จะมีโชกุนอายุน้อยเป็นผู้นำ รัฐบาลโชกุนจึงผลักดันให้โทกูงาวะ โยชิโนบุ (ญี่ปุ่น: 徳川慶喜; โรมาจิ: Tokugawa Yoshinobu) ขึ้นดำรงตำแหน่งโชกุนเป็นโชกุนคนสุดท้ายของรัฐบาลโชกุนโทกูงาวะ หลังจากที่พ่ายแพ้ต่อกองทัพของซัตสึมะและโจชูในการรบที่โทบะ-ฟูชิมิ (Battle of Toba-Fushimi) ในค.ศ. 1868 อดีตโชกุนโยชิโนบุหลบหนีกลับมายังเมืองเอโดะ กองทัพฝ่ายพระจักรพรรดิซึ่งนำโดยเจ้าชายอาริซูกาวะ ทารูฮิโตะ อดีตพระคู่หมั้นของเจ้าหญิงคาซุ และไซโง ทากาโมริ (ญี่ปุ่น: 西郷隆盛; โรมาจิ: Saigō Takamori) ยกทัพของฝ่ายพระจักรพรรดิเข้าติดตามอดีตโชกุนโยชิโนบุเข้าประชิดเมืองเอโดะ พระนางเซกันอิงทรงร่วมมือกับนางเท็นโชอิงและคัตสึ ไคชู (ญี่ปุ่น: 勝海舟; โรมาจิ: Katsu Kaishū) ในการเจรจาสงบศึกกับทัพฝ่ายพระจักรพรรดิ โดยพระนางเซกันอิงมีสาส์นถึงกองทัพของพระจักรพรรดิทรงร้องขอให้ระงับการใช้กองกำลังทหารเข้ายึดครองเมืองเอโดะ และยอมจำนนยินยอมที่จะยกปราสาทเอโดะแก่ฝ่ายพระจักรพรรดิแต่โดยดี กองทัพฝ่ายพระจักรพรรดิจึงเข้ายึดปราสาทเอโดะได้อย่างสันติปราศจากการเสียเลือดเนื้อ (ญี่ปุ่น: 無血開城; โรมาจิ: Muketsu kaijō)
ในปี ค.ศ. 1874 ท่านเซกันอิงได้ย้ายมาพักอยู่ที่บ้านของ คัตสึ ไคชู อดีตซะมูไร ที่โตเกียว จวบจนท่านเซกันอิงถึงแก่กรรมเมื่อปี ค.ศ. 1877 ขณะอายุได้เพียง 31 ปี ปัจจุบันศพของท่านถูกฝังอยู่ที่สุสานประจำตระกูลโทะกุงะวะที่ วัดโซโจ
หวงซิ่น

หวงซิ่น วาดโดย อุตะงาวะ คุนิโยชิ
หวงซิ่น (จีนตัวเต็ม : 黃信 / อังกฤษ : Huang Xin) สำเนียงแต้จิ๋วคือ อึงซิน เป็นตัวละครสมมุติจากซ้องกั๋ง มีฉายาว่า พิชิตสามขุนเขา (จีน : 鎮三山 / อังกฤษ : Guardian of Three Mountains) เป็นผู้กล้าอันดับที่ 38 ของเขาเหลียงซาน และเป็นคนที่ 2 ในตำแหน่ง 72 สหายดิน เหตุผลที่เขาได้ฉายานี้ อันเป็นผลมาจากที่เขาสามารถเอาชนะโจรเขาชิงฟง (清風山 ท.เชงฮวงซัว) เขาเอ้อหลง (二龍山 ท.ยีเล่งซัว) และเขาดอกท้อ (桃花山 ท.ถอฮวยซัว)
แต่เดิมเขาเป็นทหารที่เมืองเชงจิว เมื่อตอนที่ซ่งเจียงถูกสั่งจำคุกโดยไร้เหตุผล ฮัวหยงได้เข้ามาที่บ้านของหลิวเกา (劉高 ท.เล่ากอ) เพื่อมาเอาตัวซ่งเจียงออกมาจากคุก หลิวเกาจึงไปแจ้งความเท็จแก่เจ้าเมืองมู่หยงเยี่ยนต๋า (慕容彥達 ท.โปวหยงงันตัด) ว่าฮัวหยงสมคบคิดกับโจร มู่หยงจึงสั่งให้หวงซิ่นไปจับตัวฮัวหยงและซ่งเจียง เมื่อหวงซิ่นมาถึงบ้านหลิวเกาก็ให้คนสนิทไปบอกฮัวหยงว่าเจ้าเมืองมีคำสั่งให้เรียกตัวมาไกล่เกลี่ย ฮัวหยงกับซ่งเจียงก็พากันไปบ้านของหลิวเกา เมื่อทั้งสองมาถึง หวงซิ่นก็ให้ทหารเข้าจับกุมตัวทั้งสอง แล้วพากันกลับเมืองเชงจิว แต่แล้วก็ถูกเยี่ยนชุนและนายโจรเขาชิงฟงอีก 2 คน ดักซุ่มโจมตี หวงซิ่นหนีไปได้ ส่วนหลิวเกาถูกฮัวหยงฆ่าตาย เมื่อเจ้าเมืองรู้ว่าหวงซิ่นเสียทีแก่พวกโจรก็สั่งให้ฉินหมิงตามไปสมทบ แต่ฉินหมิงก็ถูกซ่งเจียงจับตัวได้และยินยอมเข้าร่วมด้วย แต่ก่อนที่ฉินหมิงจะเข้าร่วมด้วยนั้น ได้ไปหาหวงซิ่นแล้วพูดความจริงให้ฟัง เมื่อหวงซิ่นได้รู้ความจริงจากฉินหมิงก็ตัดสินใจเข้าร่วมกับซ่งเจียง
หลังจากการประชุมใหญ่ของผู้กล้า 108 ดาวแห่งโชคชะตา เขาได้เป็นนายพลลาดตระเวนประจำกองทหารม้า และเป็นหนึ่งในผู้กล้าที่รอดตายมาได้ทุกสมรภูมิ ฮ่องเต้ได้แต่งตั้งให้เขาเป็นทหารเมืองเชงจิวตามเดิม
เจ้าจอมมารดาเรือน ในรัชกาลที่ 5

| เจ้าจอมมารดาเรือน ในรัชกาลที่ 5 |
| --- | --- |
เกิด: เรือน พ.ศ. 2408
เสียชีวิต: 2 มกราคม พ.ศ. 2466
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: พระเจ้าบรมวงศ์เธอ พระองค์เจ้าพิสมัยพิมลสัตย์
บิดามารดา: พระยาสุนทรบุรีศรีพิชัยสงคราม (สว่าง) คุณหญิงสุนทรบุรีศรีพิชัยสงคราม (ตลับ)
เจ้าจอมมารดาเรือน ในรัชกาลที่ 5 เป็นธิดาพระยาสุนทรบุรีศรีพิชัยสงคราม (สว่าง สุนทรศารทูล) กับคุณหญิงตลับ สุนทรบุรีศรีพิชัยสงคราม ซึ่งเป็นธิดาพระศรีสหเทพ (พึ่ง ศรีเพ็ญ) ท่านเกิดเมื่อประมาณปี พ.ศ. 2408
ท่านมีพี่น้องร่วมบิดามารดาเดียวกัน 8 คน ได้แก่
พระประชานุกูลกิจ (แพ สุนทรศารทูล)
เจ้าจอมมารดาเรือน ในรัชกาลที่ 5
คุณสังวาลย์
คุณเพื่อน ภรรยาหลวงพิพิธภักดี (โหมด บุนนาค)
คุณเอี่ยม สุนทรศารทูล
คุณสนิท
คุณหญิงเวก ภรรยาพระยาศรีวรวงศ์ (หม่อมราชวงศ์จิตร์ สุทัศน์)
คุณสายหยุด
ต่อมาท่านได้ถวายตัวเข้ารับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ให้ประสูติกาลพระราชธิดาพระองค์เดียว คือ
พระเจ้าบรมวงศ์เธอ พระองค์เจ้าพิสมัยพิมลสัตย์ (20 ธันวาคม พ.ศ. 2424 – 6 กุมภาพันธ์ พ.ศ. 2480)
เจ้าจอมมารดาเรือนถึงแก่อสัญกรรมเมื่อวันที่ 2 มกราคม พ.ศ. 2466 (นับแบบปัจจุบัน) ในขณะที่กราบถวายบังคมลาไปเปลี่ยนบรรยากาศและรักษาอาการลำไส้พิการ ณ มณฑลอยุธยา ขณะอายุ 57 ปี พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เจ้าพนักงานขึ้นไปจัดการศพมาไว้ยังเรือนสวนของพระเจ้าบรมวงศ์เธอ พระองค์เจ้าพิสมัยพิมลสัตย์ ที่ถนนพระราม 5 ประกอบหีบทองลายก้านขด ฉัตรเบญจา 5 คัน เมื่อบำเพ็ญกุศลแล้วเสร็จ ได้นำศพไปบรรจุที่สุสานวัดเทพศิรินทราวาสราชวรวิหาร
เครื่องราชอิสริยาภรณ์

เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
สุริยุปราคา 22 พฤษภาคม พ.ศ. 2639

| สุริยุปราคา 22 พฤษภาคม พ> ศ. 2639 |
| --- | --- |
แผนที่
ประเภท
ประเภท: เต็มดวง
แกมมา: -0.1197
ความส่องสว่าง: 1.0737
บดบังมากที่สุด
ระยะเวลา: 367 วินาที (6 นาที 7 วินาที)
พิกัด: 27°18′N 153°24′E﻿ / ﻿27.3°N 153.4°E﻿ / 27.3; 153.4
ความกว้างของเงามืด: 241 กิโลเมตร
เวลา (UTC)
(P1) เริ่มอุปราคาบางส่วน: 07:34:51
(U1) เริ่มอุปราคาเงามืด: 08:41:59
(U2) เริ่มอุปราคาศูนย์กลาง: 08:43:29
บดบังมากที่สุด: 01:34:22
(U3) สิ้นสุดอุปราคาศูนย์กลาง: 11:26:20
(U4) สิ้นสุดอุปราคาเงามืด: 11:27:46
(P4) สิ้นสุดอุปราคาบางส่วน: 12:34:56
แหล่งอ้างอิง
แซรอส: 139 (34 จาก 71)
บัญชี # (SE5000): 9724
สุริยุปราคาเต็มดวงจะเกิดขึ้นในวันที่ 22 พฤษภาคม พ.ศ. 2639 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง > สุริยุปราคา พ.ศ. 2637–2641

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
| 0 | 1 | 2 | 3 |
| --- | --- | --- | --- |
| 119 | 13 มิถุนายน 2637  บางส่วน | 124 | 7 ธันวาคม 2637  บางส่วน |
| 129 | 2 มิถุนายน 2638  เต็มดวง | 134 | 27 พฤศจิกายน 2638  วงแหวน |
| 139 | 22 พฤษภาคม 2639  เต็มดวง | 144 | 15 พฤศจิกายน 2639  วงแหวน |
| 149 | 11 พฤษภาคม 2640  เต็มดวง | 154 | 4 พฤศจิกายน 2640  วงแหวน |
|   |  | 164 | 24 ตุลาคม 2641  บางส่วน |
อุปราคาที่เกี่ยวข้อง > แซรอส 139

อุปราคาครั้งนี้เป็นส่วนหนึ่งของวงรอบแซรอสที่ 139 ซึ่งวนซ้ำทุก ๆ 18 ปี 11 วัน ประกอบด้วย 71 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 17 พฤษภาคม พ.ศ. 2044 (ค.ศ. 1501) ชุดแซรอสนี้มีสุริยุปราคาผสมซึ่งเริ่มตั้งแต่วันที่ 11 สิงหาคม พ.ศ. 2170 (ค.ศ. 1627) จนถึงวันที่ 9 ธันวาคม พ.ศ. 2368 (ค.ศ. 1825) สุริยุปราคาเต็มดวงซึ่งเริ่มตั้งแต่วันที่ 21 ธันวาคม พ.ศ. 2386 (ค.ศ. 1843) จนถึงวันที่ 26 มีนาคม พ.ศ. 3144 (ค.ศ. 2601) และชุดแซรอสนี้จบลงในสุริยุปราคาบางส่วน วันที่ 3 กรกฎาคม พ.ศ. 3306 (ค.ศ. 2763) คราสเต็มดวงนานที่สุดของแซรอสนี้อยู่ในวันที่ 13 มิถุนายน พ.ศ. 2675 (ค.ศ. 2132) ด้วยเวลา 6 นาที 55 วินาที แซรอสนี้มีสุริยุปราคาที่มีระยะเวลายาวนานที่สุดที่คำนวณไว้ระหว่าง ก่อน ค.ศ. 4000 ถึง ค.ศ. 6000
| สมาชิกของชุดแซรอสลำดับที่ 24–39 ระหว่างปี 2444 ถึง 2643> 24 | สมาชิกของชุดแซรอสลำดับที่ 24–39 ระหว่างปี 2444 ถึง 2643> 25 | สมาชิกของชุดแซรอสลำดับที่ 24–39 ระหว่างปี 2444 ถึง 2643> 26 |
| --- | --- | --- |
|  3 กุมภาพันธ์ 2459 |  14 กุมภาพันธ์ 2477 |  25 กุมภาพันธ์ 2495 |
| 27 | 28 | 29 |
|  7 มีนาคม 2513 |  18 มีนาคม 2531 |  29 มีนาคม 2549 |
| 30 | 31 | 32 |
|  8 เมษายน 2567 |  20 เมษายน 2585 |  30 เมษายน 2603 |
| 33 | 34 | 35 |
|  11 พฤษภาคม 2621 |  22 พฤษภาคม 2639 |  3 มิถุนายน 2657 |
| 36 | 37 | 38 |
|  13 มิถุนายน 2675 |  25 มิถุนายน 2693 |  5 กรกฎาคม 2711 |
39: 
 16 กรกฎาคม 2729:
เจ้าจอมมารดาอ่วม ในรัชกาลที่ 5

| เจ้าจอมมารดาอ่วม |
| --- | --- |
เกิด: อ่วม พิศลยบุตร 10 เมษายน พ.ศ. 2399 ประเทศสยาม
เสียชีวิต: 26 เมษายน พ.ศ. 2434 (35 ปี) ประเทศสยาม
มีชื่อเสียงจาก: พระสนมในรัชกาลที่ 5
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: พระเจ้าบรมวงศ์เธอ กรมพระจันทบุรีนฤนาถ
บิดามารดา: พระยาพิสณฑ์สมบัติบริบูรณ์ (บิดา) ปราง พิสณฑ์สมบัติบริบูรณ์ (มารดา)
เจ้าจอมมารดาอ่วม ในพระบาทสมเด็จพระจุลจอมเกล้าเจ้าอยู่หัว
เป็นพระปัยยิกา (ทวด) ใน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ประวัติ

เป็นธิดาของพระยาพิสณฑ์สมบัติบริบูรณ์ (เจ้าสัวยิ้ม พิศลยบุตร) อภิมหาเศรษฐีเจ้าของเรือกลไฟชื่อ "เจ้าพระยา" เดินทางระหว่างกรุงเทพฯ - สิงคโปร์ ซึ่งเป็นเพียงลำเดียวในสมัยนั้น มารดาชื่อ "ปราง" (สกุลเดิม "สมบัติศิริ") ท่านเกิดเมื่อวันที่ 10 เมษายน พ.ศ. 2399 มีน้องร่วมบิดามารดาเดียวกัน คือ
หลวงสาทรราชายุกต์ (เจ้าสัวยม พิศลยบุตร)
เจ้าจอมเอม (พิศลยบุตร) ใน ร.5
เจ้าจอมช่วง (พิศลยบุตร) ใน ร.5
หม่อมลมุล (พิศลยบุตร) ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์
หม่อมหุ่น (พิศลยบุตร) ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์
หม่อมศรี (พิศลยบุตร) ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์
เมื่อท่านมีอายุได้  17-18  ปี ขณะนั้นเป็นช่วงต้นรัชกาลที่ 5  บ้านของท่านอยู่ริมแม่น้ำเจ้าพระยา เมื่อกระบวนพยุหยาตราชลมารคผ่านเสด็จครั้งใด เจ้าจอมและน้องชายก็ดูหน้าต่างเพื่อชมพระบารมีเสมอ  มีอยู่ครั้งหนึ่งที่พระบาทสมเด็จพระจุลจอมเกล้าเจ้าอยู่หัวทรงเห็นพักตร์รูปร่างหน้าตาของเจ้าจอม  จึงทรงรับมาเป็นเจ้าจอมในพระองค์ท่านก็ได้ถวายตัวรับใช้พระบาทสมเด็จพระเจ้าอยู่หัวนับตั้งแต่นั้นมา
ท่านได้ประสูติกาลพระราชโอรสในพระบาทสมเด็จพระจุลจอมเกล้าเจ้าอยู่หัว คือ
พระองค์เจ้าชายกิติยากรวรลักษณ์ พระราชโอรสองค์ที่ 12 ในพระบาทสมเด็จพระจุลจอมเกล้าเจ้าอยู่หัว ประสูติเมื่อวันจันทร์ เดือน 7 ปีจอ ตรงกับวันที่ 8 มิถุนายน พ.ศ. 2417 ในพระบรมมหาราชวัง ต่อมาเป็น"กรมพระจันทบุรีนฤนาถ" ทรงเป็นต้นราชสกุลกิติยากร
เจ้าจอมมารดาอ่วมมีสุขภาพที่ไม่แข็งแรง  เจ็บป่วยเรื่อยมาหลังจากประสูติพระราชโอรส และในที่สุดท่านก็ถึงแก่อนิจกรรมเมื่อวันที่ 26 เมษายน พ.ศ. 2434
เซอิจิโร ยามาชิตะ

| เซอิจิโร ยามาชิตะ |
| --- | --- |
山下 誠一郎
เกิด:  (1992-05-21) 21 พฤษภาคม ค.ศ. 1992 (32 ปี) จังหวัดฮิโรชิมะ ประเทศญี่ปุ่น
อาชีพ: นักพากย์
องค์การ: สำนักงานโอซาวะ
ส่วนสูง: 170 ซม.
เซอิจิโร ยามาชิตะ (ญี่ปุ่น: 山下 誠一郎; โรมาจิ: Yamashita Sei'ichirō; 21 พฤษภาคม ค.ศ. 1992  -) เป็นนักพากย์ชายชาวญี่ปุ่น เกิดที่เมืองฟูกูยามะ จังหวัดฮิโรชิมะ อยู่สังกัดสำนักงานโอซาวะ
ผลงานพากย์

สึเระซูเระชิลเดรน (อุจิมุระ จิอากิ)
โฮริมิยะ สาวมั่นกับนายมืดมน (อิชิกาวะ โทรุ)
สาวน้อยวัยใส พิชิตชัยในโลกเผด็จการ (คุโด โฮโซมิจิ)
แข้งเด็กหัวใจนักสู้ (ทาจิบานะ โซอิจิโร)
ชีวิตไม่ต้องเด่น ขอแค่เป็นเทพในเงา (ซิด คาเงโน)
แผนสมรสไม่สมเลิฟ (ยากุอิง จิโร)
หนิง จิ้ง

หนิง จิ้ง (เกิด 27 เมษายน ค.ศ. 1972) เป็นนักแสดงหญิงชาวจีน เริ่มแสดงภาพยนตร์ตั้งแต่ปี ค.ศ. 1990
ชีวิตในวัยเด็ก

หนิง จิ้ง เกิดใน กุ้ยหยาง มณฑลกุ้ยโจว แม่ของเธอคือชาวน่าซี และพ่อของเธอคือชาวฮั่น เธอมีน้องชายชื่อ ชุน เหวินฉี ซึ่งเป็นนักดนตรีร็อค
ผลงานการแสดง > ภาพยนตร์

| ปี | ชื่อภาษาอังกฤษ | ชื่อต้นฉบับ | บทบาท |
| --- | --- | --- | --- |
| 1991 | Red Fists | 联手警探 | Lin Na |
| 1992 | I'm Ugly but I'm Gentle | 我很丑，但我很温柔 | Liu Tingting |
| 1993 | The Video Tape | 偷拍的录像带 | Laiyun |
| 1993 | Red Firecracker, Green Firecracker | 炮打双灯 | Chunji |
| 1994 | Miss Morphis | 奥菲斯小姐 | Yi Meng |
| 1994 | Winner | 赢家 | Lu Xiaoyang |
| 1994 | In the Heat of the Sun | 阳光灿烂的日子 | Milan |
| 1995 | Warrior Lan Ling | 兰陵王 | Yingying |
| 1996 | Shanghai Grand | 新上海滩 | Fung Ching-ching |
| 1997 | Red River Valley | 红河谷 | Danzhu |
| 1997 | The Bewitching Braid | 大辫子的诱惑 | Ling |
| 1999 | Lover's Grief over the Yellow River | 黄河绝恋 | Angel |
| 1999 | Lotus Lantern | 宝莲灯 | Gamei |
| 1999 | Wild Child's Secret |  |  |
| 1999 | The Cotton Fleece | 白棉花 | Fang Biyu |
| 2002 | Against The Torrent | 惊涛骇浪 | Han Mei |
| 2002 | Manhole |  |  |
| 2002 | Chinese Odyssey 2002 | 天下无双 | Zixia |
| 2003 | The Missing Gun | 寻枪 | Li Xiaomeng |
| 2005 | Divergence | 三岔口 | Ting |
| 2005 | Set To Kill | 借兵 | Ren Kangni |
| 2007 | Call for Love | 爱情呼叫转移 | Pan Wenlin |
| 2009 | The Founding of a Republic | 建国大业 | CPPCC member |
| 2011 | 1911 | 辛亥革命 | Qiu Jin |
| 2012 | Happy Hotel | 乐翻天 | Meng Jinghua |
| 2014 | Lady of the Dynasty | 王朝的女人·杨贵妃 | Consort Mei |
| 2017 | Men's Secret |  |  |
| 2017 | Wished | 反转人生 | นักแสดงสมทบ |
ผลงานการแสดง > โทรทัศน์

| ปี | ชื่อภาษาอังกฤษ | ชื่อต้นฉบับ | บทบาท |
| --- | --- | --- | --- |
| 1999 | Love in Shanghai | 上海之恋 | Bian Tinghua |
| 2001 | Lü Buwei: Hero in Times of Disorder | 乱世英雄吕不韦 | Lady Zhao |
| 2001 | The Grand Mansion Gate | 大宅门 | Zhen'er |
| 2001 | Yingxiong | 英雄 | Tang Lan |
| 2002 | Cao Cao Yu Cai Wenji | 曹操与蔡文姬 | Diaochan |
| 2002 | Mengduan Zijincheng | 梦断紫禁城 | Qinglian |
| 2003 | Da Qinchai Zhi Huangcheng Shenying | 大钦差之皇城神鹰 | Jin Fenghuang |
| 2003 | Legendary Fighter: Yang's Heroine | 杨门女将 | Mu Guiying |
| 2003 | Obeisance Moon Cabin | 拜月亭 | Ruilan |
| 2003 | Xiaozhuang Mishi | 孝庄秘史 | Empress Dowager Xiaozhuang |
| 2003 | Baofeng Fating | 暴风法庭 | Su Jie |
| 2003 | Dazhaimen | 大宅门 | Zhen'er |
| 2004 | Huang Taizi Mishi | 皇太子秘史 | Princess Jianning |
| 2004 | The Prince of Han Dynasty 2 | 大汉天子2 | Empress Wei Zifu |
| 2004 | Xin Wunü Baishou | 新五女拜寿 | Nuanbing |
| 2004 | Wutong Xiangsi Yu | 梧桐相思雨 | Empress Dowager Longyu |
| 2004 | Hunduan Loulan | 魂断楼兰 | Maya |
| 2004 | Baiyin Gu | 白银谷 | Du Yunqing |
| 2004 | Zhenxiang De Beihou | 真相的背后 | Xue Wenjun |
| 2004 | Da Ma Bang | 大马帮 | Guoguo |
| 2004 | Liuzhi Qinmo | 六指琴魔 | Wang Xuemei |
| 2004 | Zuijian Enchou Lu | 醉剑恩仇录 | Ruan Hong |
| 2005 | Yueshang Jiangnan Zhi Di Renjie Xiyuan Lu | 月上江南之狄仁杰洗冤录 | Bai Ruxue |
| 2005 | The Romantic King of Dramas | 风流戏王 | Li Xiangjun |
| 2005 | Langzi Yan Qing | 浪子燕青 | Lü Siniang |
| 2005 | Devildom | 魔界之龙珠 | Fu Tianjiao |
| 2005 | Ming Mo Fengyun | 明末风云 | Zhang Yan |
| 2005 | Shaxiaozi Li Yuanba | 傻小子李元霸 | Xiao Meiniang |
| 2005 | Ma Dashuai 2 | 马大帅2 | Li Ping |
| 2005 | Lost City in Snow Heaven | 雪域迷城 | Leng Yun |
| 2005 | Trail of the Everlasting Hero | 侠影仙踪 | Empress Dowager Yu |
| 2005 | Donggui Yingxiong Zhuan | 东归英雄传 | Yangjin |
| 2006 | Shiquan Shimei Zhi Youmeng Niandai | 十全十美之有梦年代 | Langqin |
| 2006 | The Lucky Stars | 福禄寿三星报喜 | Wangmu Niangniang |
| 2006 | Ruan Lingyu | 阮玲玉 | Hudie |
| 2006 | Gushang Zao Shi Qian | 鼓上蚤时迁 | Pan Qiaoyun |
| 2006 | Hujia Hanyue | 胡笳汉月 | Empress Wenming |
| 2006 | Royal Tramp | 鹿鼎记 | Chen Yuanyuan |
| 2006 | Sela Qingchun | 色拉青春 | Duan Yuanyuan |
| 2006 | King of Nanyue Kingdom | 南越王 | Princess Wuyang |
| 2008 | Ai Jiu Ai Daodi | 爱就爱到底 | Yang Xi |
| 2008 | Great Porcelain Merchant | 大瓷商 | Yin Xiuli |
| 2009 | Zan Ba Zan Ma Liushi Nian | 咱爸咱妈六十年 | Bai Yulan |
| 2010 | Da Guanjia | 大管家 | Wang Xiaoxi |
| 2010 | Lady Shexiang | 奢香夫人 | Lady Shexiang |
| 2010 | Hong Huai Hua | 红槐花 | Feng'er |
| 2012 | The Qin Empire II: Alliance | 大秦帝国之纵横 | Mi Bazi (羋八子; Lady Mi) |
| 2017 | The Qin Empire III | 大秦帝國之崛起 | Queen Dowager Xuan |
| 2019 | The Legend of Haolan | 皓镧传 | Lady Li |